- Hindi News
- National
- अजोला घास की जगह हौदियों में भरे पत्थर तो कहीं आज तक तिनका भी नहीं उगाया
अजोला घास की जगह हौदियों में भरे पत्थर तो कहीं आज तक तिनका भी नहीं उगाया
पशुपालकों को अजोला घास की खेती सिखाने के नाम पर लाखों रुपए की गड़बड़झाला करने का मामला सामने आया है। जिसमें अजोला घास की खेती सिखाने के लिए लाखों रुपए की लागत से डेयरी फार्म और संभाग व जिला पशु चिकित्सालयों में बड़ी-बड़ी हौदी और शेड तैयार किए गए थे। लेकिन इनका निर्माण इतने घटिया स्तर हुआ कि मॉडलों से पशुपालकों को खेती का ज्ञान देना तो दूर आज तक इन हौदियों में घास का तिनका तक नहीं उगा। नतीजा अब कहीं इन मॉडलों में पत्थर भरे हुए हैं तो कहीं जर्जर हो गए।
पशुओं को पौष्टिक आहार देने और दुग्ध उत्पादन बढ़ाने के उद्देश्य से वर्ष 2014 में मध्यप्रदेश राज्य पशुधन एवं कुरकुट विकास निगम द्वारा अजोला घास को बढ़ावा देने की योजना बनाई गई थी। जिसके तहत प्रदेशभर के डेयरी फार्म और संभाग व जिला पशु चिकित्सालयों में अजोला घास उगाने के लिए मॉडल के रुप में हौदी और शेड बनाए गए थे। जिनकी लागत 20 हजार से 50 हजार रुपए तक प्रति मॉडल के हिसाब से थी। प्रदेशभर में ऐसे सैकड़ों मॉडल तैयार हुए। इसी योजना के अंतर्गत सागर में भी दो मॉडल बने।
एक रतौना स्थित डेयरी फार्म पर और दूसरा मोतीनगर स्थित संभागीय पशु चिकित्सालय में। लेकिन इन मॉडलों का निर्माण इतना घटिया हुआ कि इनमें घास उगाना तो दूर पानी तक नहीं भरा जा सका। स्थिति यह है कि दो साल से खाली पड़ी इन हौदियों का उपयोग न होने के कारण मोतीनगर स्थित पशु चिकित्सालय में पत्थर भर दिए गए। वहीं रतौना में बना मॉडल अब भी जर्जर स्थिति में पड़ा हुआ है।
कई बार हो चुकी है घटिया निर्माण की शिकायत
दो साल पहले रतौना डेयरी फार्म में अजोला घास उगाने के लिए हौदियां बनी थी, लेकिन ठेकेदार द्वारा किए गए घटिया निर्माण के कारण आज तक इन हौदियों में पानी तक नहीं भर सका। तो घास कहां से उगेगी। घटिया निर्माण की शिकायत को लेकर हमने कई पशुधन विकास निगम को पत्र लिखे, लेकिन अब तक कोई कार्रवाई नहीं हुई। - आरके कोरी, प्रभारी डेयरी फार्म रतौना
अजोला सस्ता, सुपाच्य एवं पौष्टिक पूरक पशु आहार है।
इसे खिलाने से पशुओं में दुग्ध उत्पादन बढ़ाता है।
पशुओं में बांझपन निवारण में उपयोगी है।
पशुओं को पेशाब में खून की समस्या और फॉस्फोरस की कमी से दूर होती है।
अजोला में प्रोटीन आवश्यक अमीनो एसिड, विटामिन, कैल्शियम, फास्फोरस, पोटेशियम, आयरन, कॉपर, मैग्निशियम आदि प्रचुर मात्रा में पाए जाते है। जिससे पशुओं का शारीरिक विकास अच्छा होता है।
इसमें कार्बोहाइड्रेट एवं वसा की मात्रा अत्यंत कम होती है।
यह गाय, भैंस, भेड़, बकरियों , मुर्गियों आदि के लिए एक आदर्श चारा है।
सागर. मोतीनगर स्थित पशुचिकित्सालय के मॉडल में भरे पत्थर। इनसेट : रतौना में बना मॉडल जर्जर हालत में।
पशुओं को अजोला चारा
खिलाने के लाभ
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva